Μαριάννα Ελεονώρα των Βουρβόνων

Η Μαρία Άννα Ελεονώρα των Βουρβόνων (Marie Anne Éléonore de Bourbon, 22 Δεκεμβρίου 1690 - 30 Αυγούστου 1760)Achaintre, Nicolas Louis (1825). Histoire Généalogique Et Chronologique de la Maison Royale de Bourbon (in French). 2. Paris: Jules Didot Aine. p. 407. από τον Οίκο των Βουρβόνων ήταν κόρη του Λουδοβίκου Γ΄ του Κοντέ και της Λουίζας Φραγκίσκης των Βουρβόνων. Ήταν η ηγουμένη του Αγίου Αντωνίου των Πεδίων (Saint-Antoine-des-Champs), μια μονή στο προάστιο του Παρισιού, Βιλζουίφ.Barthelemy, Edouard (1883). Les correspondants de la marquise de Balleroy (in French). 2. Paris: Lebraierie Hachette Et C. pp. 529–530.

Βιογραφία
Η Μαρία Άννα Ελεονώρα Γαβριέλλα γεννήθηκε στο Παλάτι των Βερσαλλιών ως κόρη του Δούκα και της Δούκισσας των Βουρβόνων. Ως το πρωτότοκο παιδί των γονιών της, ήταν γνωστή ως Mademoiselle de Bourbon στη νεολαία της. Αρχικά ήταν η αγαπημένη της μητέρας της αλλά αργότερα αντικαταστάθηκε από την αδελφή της Λουίζα Ελισάβετ. Η Ελεονώρα, μέσω της μητέρας της, ήταν εγγονή του Λουδοβίκου ΙΔ΄ της Γαλλίας και της ερωμένης του Ατεναΐς ντε Μοντεσπάν.https://www.histoire-image.org/etudes/madame-montespan

Στις 6 Μαΐου 1706, στην ηλικία των 16 ετών, έγινε καλόγρια στο βασιλικό Αββαείο του Φοντεβρώ στο Ανζού. Αργότερα έγινε η ηγουμένη του μοναστηριού του Saint-Antoine-des-Champs (που ήταν μοναστήρι ήδη από τον 13ο αιώνα) το 1723 και ήταν γνωστή ως "Madame de Bourbon".Houry, Laurent (1749). Almanach national: annuaire officiel de la République française (in French). Paris. p. 34.

Η Μαρία Άννα Ελεονώρα πέθανε στο Βιλζουίφ και θάφτηκε στο Αββαείο του Saint-Antoine-des-Champs. Η αδελφή της Ερριέττα Λουίζα των Βουρβόνων ήταν ηγουμένη, όπως και μια ξαδέρφη, η Λουίζα Αδελαΐδα της Ορλεάνης. Η Μονή στο Saint-Antoine είναι τώρα η έδρα του Νοσοκομείου Σαιντ-Αντουάν έξω από το Παρίσι.

Πρόγονοι

Παραπομπές

Κατηγορία:Πριγκίπισσες της Γαλλίας
Κατηγορία:Οίκος των Βουρβόνων